
DISSERTATIO  MEDICA 
INAUGURALIS 


DE 

AFFUSIONIS  FRIGIDiE 
IN  FEBRIBUS  USU. 


DE  AFFUSIONIS  AQU.E  FRIGID.E  IN  FE¬ 
BRIBUS  USU. 

* 

Omnium  morborum  quibuscum  mortalitas 
conflictatur,  is  qui  maximi  genere  humano 
metuendus  Febris  est.  Licet  enim  plurimi 
evadant  incolumes,  vel  parum  lassi,  semper 
aliqui  pereunt ;  et  tanta  est  affectorum  multi¬ 
tudo,  ut  decimus  vel  vigesimus  quisque  mo- 
riens  saepe  repetitus  ingentem  numerum  con¬ 
ficiat,  tandemque  stragem  populi  miserandam 
edat. 

Malum  quoque  auget,  quod  ars  medicinalis 
nondum  idoneum  contra  febrem  invenerit  re¬ 
medium.  Signa  quidem  lenire  possumus,  nec 
paucos  febrientium  morti  eripere  :  sed  medendi 

ratio  «que  efficax,  ac  in  inflammationibus  mul¬ 
tisque  aliis  morbis  constat,  adhuc  desiderata  est. 
Quandocunque  igitur  notitiae  nostras  de  febri¬ 
bus  curandis  aliquid  adjectum  fuit,  aequi  bo¬ 
nique  candidissimi  iEsculapii  filii  id  consuluere; 
neque  alia  medendi  methodus,  gratius  ab  iis 
accepta,  vel  majoribus  laudibus  elata  est  quam 
ea  Frigidce  febrientibus  affusio ,  qua  nos,  ut 
disputationis  nostrae  materie,  usuri  sumus. 

Ingenio  Jacksonii,  laboribus  Currie  et  Wright, 
quod  addiderim  non  multum  collegi :  fas  tamen 
sit,  eorum  inventa  novis  experimentis  confir¬ 
mare,  praesertim  cum  mihi  contigerint  crebrae 
occasiones,  febrem  communem  continuam  Hi¬ 
berniae  contemplandi,  nec  raro  frigidae  affusae 
efficaciam  testandi.  Exempla,  quibus  nititur 
judicium  nostrum  infra  statuere  visum  est. 


DE  FRIGIDAE  IN  FEBRIBUS  HISTORIA. 

•  Quicunque  vetustatis  monumenta  diligen¬ 
ter  evolvit,  multa  de  febrium  curatione,  atten¬ 
tione  dignissima  inveniet.  Earum  enim  regi¬ 
onum  quibus  literae,  ideoque  medicina,  olim 
maxime  cultae  sunt,  febris  morbus  princeps  fuit 
popularis.  Hinc  longe  maxima  pars  morbo¬ 
rum  in  libris  antiquis  descriptorum  febres  sunt ; 

nec  minus  remediis  iis  idoneis  abundant.  Ca¬ 
lor  regionum  nativus  proculdubio  causa  erat 
cur  prisci  medici  ad  refrigerantia  in  febribus 
curandis  confugerint;  nam  corporis  calor  ut¬ 
cunque  iis  sit  vehemens,  a  conatibus  naturae 
nimiis  ad  acrimoniam  e  sanguine  expellendam 
oriri  videbatur.  Nihilominus,  aquae  frigidae 
affusio  apud  Graecos  vel  iEgyptios  originem  ha¬ 
buit  ;  quippe  qua  ipse  Hippocrates  usus  sit 
in  enteritide  aliisque  inflammationibus  multo 
cum  commodo,  ut  ipse*  narrat.  Celsus  jubet 
folia  vitis  in  aqua  frigida  tincta  super  sto¬ 
machum  imponi  in  febribus ;  et  Antonius  Musa 
Augusto  Caesari  feliciter,  Marcello  infelicis¬ 
sime,  adhibuit.  Quidam  Charmes  postea  fri¬ 
gidae  in  febribus  affusionem  in  usum  gene¬ 
ralem  introduxit;  et  praecepta  eo  necessaria 
postea  a  Galeno  tam  accurate  tradita  sunt,  ut 
scriptores  recentes  minus  auxisse,  quam  in 
usum  medicorum  revocasse,  videntur.  Qui¬ 
cunque  ejus  methodum  legere  cupiunt  librum 
doctissimi  Roberti  Jackson  consulant,  ubi  loca 
pleraque  excerpta  invenient.  Theoria  febris 
quae  Galeno  placuit  nihil  fere  ab  Hippocratica 
dissidebat :  sed  haud  difficile  erat  alterutram 
earum  ad  experientiam  factaque  inflectere. — 


*  Epid.  v.  18. 

Quinetiam,  licet  temporis  lapsu,  literisque  redi¬ 
vivis,  Galenus  summum  apud  medicos  auctori¬ 
tatis  fastigium  rursus  obtinuisset,  ej usque  ipsis¬ 
simus  liber  affusionem  docens,  a  Linacero  nos¬ 
tro  latina  interpretatione  donatus  fuisset,  non 
tamen  luce  curatio  in  usum  reducta  est.  Sive 
enim  vulgaria  omnia,  ut  aerem  et  aquam,  pere¬ 
grina  venantes,  negligere  medici  consueverint ; 
sive  res  ipsa  post  lectionem  nunquam  in  men¬ 
tem  venerit ;  utcunque  res  se  habeat,  nihil  du¬ 
bito,  quin  ejus  neglectus  plures  mortalium 
perdiderit,  quam  illorum  saeculorum  celebrata 
praelia. 

Neque  vero  idem  omnibus  Galeni  interpre¬ 
tibus  contigit.  Arabes,  qui,  nescio  quomodo 
artes  Graecorum  sibi  attraxerant,  Galenum 
summa  diligentia  excoluere:  et  hanc  ejus 
praxin  per  eas  regiones  quas  fidei  pseudo-pro- 
phetae  sui  addiderant,  sparsere.  Hinc  apud 
eorum  scripta,  multa  de  eadem  extant ;  atque 
cum  peregrinator  illustrissimus,  Joannes  Char- 
din  in  Perside  commoratus  sit,  A.  D.  1674 ; 
atque  recentius  Scotus  ille  Jacobus  Bruce  apud 
Afros  saspissime  viderunt ;  ita  quidem  ut  ipse 
Chardin  affusionem  frigidam  febre  affectus  fe¬ 
licissime  subierit.  Apud  Europaeos  tamen  res 
pene  ignota  jacuit  ante  annum  1737,  quum  in 
febre  Wratislavia  celeberrimus  A.  de  Haen  af- 

fusione  haud  infeliciter  usus  est.  Ab  eo  tem¬ 
pore  diuturno  medicorum  silentio  sepulta  est ; 
quamvis,  interea  loci,  regimen  frigidum  in  ex¬ 
anthematis  quotidie  magis  usitatum  fiebat. — 
Variolae  enim  inserendae  artificium  eodem  pene 
tempore  introductum,  leniorem  morbum  in¬ 
ducendo,  medicos  cum  eo  felicius  contendere 
docuerat  et  usum  regiminis  frigidi  ostenderat. 
Celebris  admodum  medicus,  Robertus  Jackson, 
primus  inter  nostrates  ad  febrium  curationem 
per  aquam  affusam,  A.  D.  1777  (inter  navi¬ 
gandum)  adhibuit.  Post  eum  Dr  G.  Wright, 
haud  indoctus  medicus  Edinensis,  rem  fuse 
in  tractatu  proprio,  A.D.  1786,  tradidit ;  atque 
mense  Decembri  ejusdem  anni,  Dr  J.  Currie  Li- 
verpolensis  experimento  subjecit  in  nosocomio 
ejus  oppidi;  annoque  1797,  multorum  experi¬ 
mentorum  eventus  juris  publici  fecit  in  libello 
de  aquae  in  febribus  usu,  quem  deinde  in  duo 
volumina  “  Reports”  Anglice  dicta,  haud  sine 
medicorum  laude  meritissima,  expandit.  Nos 
igitur  haudquaqam  rem  novam  aggredimur, 
sed  medicorum  consensu  nuper  et  olim  sanci¬ 
tam.  Neque  ut  dixi,  multum  novi  adjicere 
potero  :  sed  cum  ex  legibus  hujus  almas  acade- 
mi as  aliquid  necessario  sit  scribendum,  eam 
materiam,  cujus  potestatis  saepenumero  testis 
fui,  seligere  decrevi.  Aquas  enim  frigidae  af- 

fusione  trecentis  pluribusque  exemplis  usus 
sum;  saepe  feliciter ;  et  testimonium  saltem 
nostrum  veritati  addere  juvat. 


DE  FEBRIS  HIBERNICJE  NATURA. 

Inter  eam  febrem  epidemicam  quae  nuper 
per  Hiberniam  nostram  grassata,  tam  diras 
edidit  ubique  strages,  fere  ab  anno  1815  ad 
1819  sine  intermissione  :  in  valetudinario  com¬ 
itatus  “  Meath”  apud  Navan,  egomet  commo¬ 
ratus  sum.  Ibi  quidem  loci  egenorum  labore  ' 
quotidiano  vitam  tolerantium  multitudo  im¬ 
mensa  est :  egestas  summa,  quae,  cum  con¬ 
tractis,  impuris  habitaculis,  ad  febrem  omni¬ 
modis  propagandam  conferebat.  Infando  illo 
tempore  nullum,  uti  nunc  est,  apud  Navan 
Receptaculum  febrientium  fuit:  quo  factum 
est,  ut  mihi  horas  vacivas  miseris  febrientibus 
in  casulis  suis  gratuito  invisendis  elocare  conti¬ 
gerit.  Hgec  igitur  febris  erat,  de  qua  specialiter 
tractare  animus  est.  Hasc  vero  tam  diligenter 
a  doctissimis  viris  Barker  et  Cheyne  descripta 
fuit,  ut  mihi  non  opus  erit  nisi  prima  ejus  linea¬ 
menta  tradere.  Febris  plerumque  eam  induit 
formam  continuam ,  quam  Cullenus  Synochum 
nominavit.  Signa  enim  apud  initium  morbi 


DE  FRIGIDiE  AFFUSIONE. 


7 


excitationem  cordis  ac  arteriarum  haud  medioc¬ 
rem  monstrabant ;  impetu,  in  plerisque  exem¬ 
plis,  sanguinis  caput  versus  haud  mediocri 
comitante.  Talibus  quidem  cutis  calor  praeter 
naturam  auctus  erat,  ipsa  cutis  arida,  quasi  ex¬ 
usta,  manui  pertractanti  ingrata. 

Talis  erat  febris  nostra  atque  naturae  admo¬ 
dum  contagiosae,  utpote  cujus  aggressum  ipse 
nequaquam  evaserim.  Cl.  Doctor  Armstrong 
nuper  sub  nomine  Typho  eam  tres  in  species 
quasi  divisit ;  ut  faciat  Typhum  simplicem,  ty¬ 
phum  inflammatorium,  typhum  congestivum ; 
ad  secundum  harum  specierum  febris  Hiber- 
nica  quam  ipse  curavi,  ni  fallor,  pertinebat. 
Idem  auctor  tria  naturalia  febris  communis 
continuae  stadia  novis  quodammodo  nomini¬ 
bus  insignivit ;  stadium  oppressionis ,  stadium 
excitationis ,  stadium  collapsus  vocans,  quae  olim 
Horroris ,  Renixus ,  Putredinis  a  Culleno  ap¬ 
pellata  sunt.  Et  omnia  haec  stadia  in  epidemia 
Hibernica  visa  sunt;  quamvis  fatendum  est, 
me  saepius  secundum  inter  stadium  aegros  in¬ 
visisse.  Pauperum  enim  mos  est  prima  naturae 
laborantis  monita,  nempe  horrores ,  negligere. 

DE  METHODO  AQUAM  FRIGIDAM 
ADHIBENDI. 

Tues  aqu^e  frigida?  extrinsecus  exhibenda? 
rationes  medici  usurpant.  Possunt  enim 
aegrum  in  Balneum  frigidum,  quod  solium 
vocant,  leniter  demergere :  possunt  ex  spongia 
vel  panniculo  (qui  mos  fuit  Hippocrati,)  corpus 
febrientis  frigida  conspergere;  possunt  demum 
aquam  ex  amphora,  more  quoque  Hippo- 
cratico,  a?gro  decumbenti  vel  etiam  sedenti 
adfundere  uno  rivo,  et  impetu  plus  minus  ve¬ 
hementi,  prout  opus  videatur. 

Quarta  quoque  methodus  in  tetano  et  sub¬ 
luxationibus  increbruit,  aquam  ex  antlia  vel 
editiore  quodam  loco,  leni  rivo  in  asgrum  de¬ 
fundere;  quinetiam  pluviale  factum  est  bal¬ 
neum,  quo  aqua,  prius  in  plurimas  guttulas 
sparsa,  super  hominem  in  imbre  densissimo  de¬ 
pluit.  Illud  quidem  morbis  spasmodicis  et  ner¬ 
vosis  quam  febribus  accommodatius  est ;  vehe¬ 
mens  enitn,  nec  semper  periculo  vacuum  re¬ 
medium. 

%  O  • 

Ex  omnibus  istis  modis  affusione  praecipue 
usus  sum,  utpote  commodissimo  simulque 
efficacissimo.  Minime  nego,  conspersionem 
cutis  ex  spongia,  vel  submersionem  in  solio. 

bona  esse  remedia  si  rite  adhibita  sint ;  quam¬ 
quam  ipse  minus  expertus  sum. — Attamen  in 
frigida  febricitantibus  adhibenda,  praecepta 
Galeni  atque  clarissimi  Jacobi  Currie,  ob 
oculos  constanter  versata  sunt;  scilicet  tum 
aquam  recte  et  utiliter  febrientibus  affundi, 
cum  nullus  algoris  sensus  subesset ;  cum  summa 
cutis  constanter  proderque  naturam  caleret, 
cumque  nulla  generalis  perspiratio  adesset . 
Haec  fere  praecepta  sunt,  quas  doctissimus  Pro¬ 
fessor  Alison,  in  lectionibus  suis  luculenter  tra¬ 
dit,  quibusque,  multo  cum  fructu,  me  inter¬ 
fuisse  gaudeo.  Medico  hoc  clarissimo  remedio 
utenti,  duo  consilia  animo  obversantur; — aut 
febrem  medio  quasi  cursu  intercipere,  aut, 
cum  id  minus  licet,  compescere,  atque  lenire. 
Nescio  tamen  an  multhm  valeat  talis  consilii 
curativi  subdivisio ;  quicquid  enim  febrem  cir¬ 
cumcidit,  necessario  mitigat  symptomata,  et 
quod  lenit  symptomata,  febrem  necessario  de¬ 
curtabit.  Quum  igitur  Natura  auxilia  sua  mis¬ 
cet,  nos  quoque  consilia  miscere  oportet.  Sed 
tempus  monet,  ut  ipsam  rei  administrationem, 
qua  usus  fui,  prodam. 

Si  signa  cum  praeceptis  doctoris  Currie  supra 
traditis  bene  convenirent,  ideoque,  frigidae  af¬ 
fusionem  postulare  viderentur,  nec  ulla  inflam¬ 
mationis,  vel  vitii  interni  nota  deterreret;  ea 

uti  paravi.  Sed  in  iis  exemplis  quibus  caput 
vehementer  implicitum  fuit,  prius  sanguinem, 
prout  opus  erat,  detraxi ;  modo  ex  temporibus 
aegri  per  hirudines,  modo  ipsis  temporum 
arteriis  sectis.  Summopere  quidem  hoc  ultimo 
remedio  aegros  sublevatos  vidi  in  nosocomio 
febrientium  Eblanae,  Whitworth  dicto,  praeci¬ 
pientibus  doctissimis  medicis  Stack  et  Morgan. 
Quinetiam  cum  propria  persona  eadem  febre 
laborarem,  ipse  arteriotomiam  a  doctore 
Browne  valetudinarii  Navanae  chirurgo  cele¬ 
bratam,  summo  cum  levamine  expertus  sum, nec 
momentanei  illius  solaminis  eam  subsequentis, 
facile  obliviscar.  Hominem  igitur  ad  rem  pa¬ 
ratum  in  scamnum  vel  sellam  collocari  jubeo. 
Tum  aquae  amphoras  aliquot  per  corpus  affatim 
defundi;  tum  corpus  bene  desiccari  linteis: 
potum  ex  aqua  hordeacea  vel  avenacea  calefac¬ 
tum  simul  propinari.  Aegrum  denique  in  lecto 
reponi.  Hac  formula  nihil  simplicius  esse 
potest,  sed  miris,  nec  speratis  beneficiis  saspe 
originem  praestat.  Calor  cutis  ille,  ante  ardens, 
ingratus,  quasi  contrectantis  digitum  urens, 
statim  sedatur ;  cute  ipsa,  laxa,  molli,  pene 
naturali  relicta ;  sitis  restinguitur,  anxietas 
febrilis  e  praecordiis  fugit,  sudor  corpus  per¬ 
fundit,  aeger  in  gratum  somnum  dilabitur,  et 
pulsuum  numerus  paulatim  minuitur.  Exper- 

gefactus  seger  saspe  bene  se  habere  dicit,  nec 
paucis  exemplis  febris  protinus  extincta  visa  est. 
Saspius  tamen  ut  repetatur  affusio  opus  est. 
Repetitio  quidem,  praeceptis  supra  traditis  rit& 
perspectis,  nihil  nocitura  est  Annis  1816, 
1817  in  plusquam  300  exemplis  egomet  affu¬ 
sione  usus  sum ;  nec  unquam  in  tanta  multi¬ 
tudine  quidquam  aut  mali  aut  incommodi  sub¬ 
oriri  vidi.  Alii  quoque  medici  idem  testantur. 

In  hac  regione,  ubi  aqua  per  se  satis  semper 
friget,  non  opus  erat  ut  salibus  tabefactis  vel 
aceto  adjecto,  uti  calidis  locis  fieri  solet,  eam 
amplius  refrigerarem.  Neque  vero  unquam  opus 
erit  ei  calorem  addere.  Nunquam  enim  illud 
necessarium  vidi ;  et  clarissimus  Currie  usus 
erat  aqua  40°  Fahrenheitii  frigente,  felicissimo 
cum  eventu.  Aquam  vero  hac  frigidiorem 
nusquam  obtinere  possumus,  talis  est  circula¬ 
tionis  hujus  laticis  natura.  Media  enim  annua 
temperies  Hibernias  40  F  asquat,  ideoque 
fontium  temperies  tanta  est.  Porro,  cum  aqua 
frigefacta  ad  40Q.  F.  gradum  fuerit,  summam 
sui  densitatem  attinet,  et  ex  aquas  superficie 
per  aquas  infra  sitas,  calidiores,  ideoque  leviores, 
facile  descendit :  nec  ullo  modo  potest  aqua  fri¬ 
gidior  hauriri,  donec  omnia  strata  ejus  summo 
subjacentia  similiter  ad  superficiem  elevata 
aeris  contactu  refrixerint,  et  graviora  facta 

imum  petiverint :  Id  quod  in  aquis  vivis,  vel 
etiam  profundis  stagnis  nostras  regionis  occurrit 
rarissimi. 

QUA  RATIONE  FRIGIDA  PROSIT  AFFUSA. 

De  modo  operandi,  quem  vocant,  aquas  fri¬ 
gidas  in  febribus  affusae,  hactenus  silui.  Evidens 
enim  est,  remedium  valde  utile  esse  posse,  nec 
tamen  rationem  ejus  aliquem  reddere  posse. 
Quinetiam  si  morbi  ipsius  natura  parum  cognita 
est,  nec  quomodo  asgrum  male  habeat,  nos  com¬ 
pertum  habemus  ;  absurdum  esset  nos  audacter 
de  modo,  quo  eum  male  habere  cessaverit,  scriptis 
disputare.  Ita  tamen  res  se  habet ;  et  altera  parte 
Jacobum  Currie,  calorem  extinguendo,  altera 
parte  Robertum  Jackson,  seriem  actionum  na¬ 
turalium  in  ordinem  redigendo,  frigidam  pro¬ 
desse  contendentes,  videmus.  Cum  priore 
Hippocrates,*  cum  posteriore  Galenus f  stat; 
magni  auctores,  et  plus  de  febre  philosophati, 
quam  literis  tradidisse  videntur.  Neuter  tamen, 
ut  solet,  adversariis  persuadere  potuit ;  quamvis 
ibi,  ut  alias,  obscurior  Theoria  utpote  latioris 
excusationis  capax,  plerisque  potior  videtur. 


*  Dc  Affect.  XI. 


t  Method.  Therap.  8. 

Nihilominus,  aliqua  ex  hac  controversia  haud 
injucunda  elucescunt.  Conflictantium  enim 
corporum  collisio  lucem  elicere  consuevit.  Quo 
modo  vel  ratione,  aquae  frigidae  affusio  sanum 
hominem  afficit?  Haec  quaestio,  e  qua  procul 
dubio  csetera  omnia  pendent,  nondum  declarata 
est.  Alii  enim  putant  frigus  pure  sedare  ;  alii 
stimulare ;  plerique  vero,  modici  copi&  vel  dosi 
stimulare,  magna  sedare.  Doctissimus  Stock, 
Eristoliensis  multa  experimenta  instituit,  qui¬ 
bus  constat,  frigus  aut  vix  aut  non  omnino 
stimulare:  et  effectus  ejus,  quos  passim 
videmus  stimulationem  referre,  re  vera  ad  ani¬ 
mum  pertinere.  iEgros,  scilicet,  sed  maxime 
aegras,  propter  contactum  singularem  frigida}  et 
sensum  ejus,  vix  forti  utcunque  animo  tole¬ 
randum,  inviti  quidem,  sed  non  nisi  consuetu¬ 
dine  longa  superanda  consternatione  percelli ; 
quo  animi  motu,  bene  notum  est,  pulsus  arteri¬ 
arum  nunquam  non  concitari  videntur.  Huic 
quidem  opinioni  ut  subscribam  vel  eo  cogor, 
quod  in  hac  nostra  mutabilissima  coeli  plaga, 
saepenumero  aeris  temperies  multis  gradibus  de¬ 
primitur;  atque  eo  tempore  mortales  aeri  ob¬ 
jecti,  nec  facultate  semet  exercendi,  vel  alio 
quovis  modo  contra  frigus  ingruens  sese  defen¬ 
dendi  instructi,  paulatim  frigent,  torpent,  con¬ 
gelascunt,  moriuntur ;  neque  minima  auctae 

actionis  notula  in  talibus  videri  potest  si  mu¬ 
tatio  aeris  fuit  lenta.  Subita  enim  hujus  vicis¬ 
situdo  consternationem,  animique  tumultum 
parit;  sub  quibus,  nisi  cordis  actio  accelerata 
esset,  contra  leges  et  constitutionem  naturas 
humana?  peccaretur.  Infinita  hujusmodi  argu¬ 
menta  proferre  possem  :  sed  lectorem  ad  librum 
doctoris  Stock  referre  malim.  Satis  constat  igi¬ 
tur,  praeter  caloris  exhaustionem  et  sedans  re¬ 
medium  esse  frigus.  Constat  quoque  Roborans , 
vel  tonicum  optimum  esse.  Has  virtutes  cum 
febrium  phenomenis  breviter  comparemus.  Feb¬ 
rit  cui  calor  adest,  pulsus  celer ,  vires  oppressae. 
Si  cum  Culleno  hasc  signa  tribuas  debilitati  a 
veneno  admoto  factae,  quae  spasmum  vasculis 
cutaneis  infert,  ideoque  sanguinem  ad  partes 
internas  regerit,  facile  videbit  aliquis  ex  supra 
dictis,  quomodo  frigida  admota  calorem  tollat, 
pulsum  deprimat,  vires  pro  tempore  restituat* 
Calorem  enim  proprio  amovet  frigore.  Pulsum 
vi  sedante  deprimit,  et  deprimendo,  ea  maximi 
vascula  quibus  in  summa  cute  affusa  est,  relax¬ 
at,  ideoque  aperit.  Hinc  sudori  via  patefacta ; 
et  cor  arteriaeque  propter  causas  jam  dictas  irri¬ 
tata,  magno  molimine  sanguinem  suum  ad  su¬ 
perficiem  corporis  propellunt.  Sed  hic  corporis 
renixus,  uti  diximus,  id  eximie  corroborare  in¬ 
ventus  est.  Hoc  modo  aliquis  rationem  sibi 

affusionis  frigidae  veri  haud  absimilem  confingere 
potest.  Sed  una  re  mire  claudicat — cui  febris 
cursum  saepenumerb  abrumpat,  haudquaquam 
ostendit.  Tollat  enim  signa  morbi ;  sed  causam 
signorum,  id  est,  ipsius  morbi,  non  sustulit ; 
ideoque  post  renixum  vasorum  sedatum,  omnia 
signa  recrudescere  debent.  In  iis  casibus  igitur, 
quos  medio  intercipit  cursu,  quibusque  signa 
non  redeunt,  frigida  aliquid  fecit,  quod  nos  ad¬ 
huc  explicare  nequimus.  Audiamus  tamen  scrip¬ 
torum  conjecturas.  Hippocrates,  et  cum  eo 
Currie  multique  ejus  sequaces,  frigidam  prae¬ 
cipue  calorem  detrahendo  proficere  autumant ; 
hoc  sublato,  omnia  alia  irritamenta  paulatim 
subsidere :  et  naturam,  ad  normam  suam  habi¬ 
tumque  consuetum  redire.  Calor  autem  adeo 
non  est  febris  origo,  ut  vix  unquam  in  toto  pri¬ 
mo  febris  stadio  se  ostendat ;  Deinde  frigida 
radicitus  hunc,  si  causa  esset,  delere  debet ;  id 
quod  rarissimis  exemplis  fit. — Denique,  talis 
opinio  experientiae  repugnat.  Saepe  enim  frigida 
affusio  profuit,  etiamsi  nullus  caloris  auctus 
febrientibus  inesset.  Afri  Hispaniolam  in  ne¬ 
fandam  servitudinem  transvecti,  statim  ac  febris 
eos  occupat,  frigida  se  proluunt;  idque  post 
memoriam  hominum  eos  fecisse  verisimile  est, 
a  testimonio  D.  Bourgeois  et  Bancroft. — Porro, 
8olertissimus  Robertus  Jackson,  utpote  diversa 

theoria  impulsus,  affusione  saepissime  utitur 
cum  corpus  non  calet.  Praeceptum  quod  pri¬ 
mum  Currie  tradidit  ita  respicit,  ut  curet  me¬ 
dicus  cutem  artificiose  calere,  priusquam  aquam 
affundat.  Sed  hunc  calorem  stimulis  et  arte  ex¬ 
citatum,  nihil  ad  febris  originem  attinere,  mani¬ 
festum  est.  Restat  ut  ejusdem  Roberti  Jackson 
opiniones  paucis  expendamus.  Cum  Galeno 
cui  nimis  favet  Rhythmon  aliquem  in  corpore 
esse  fingit,  cujus  Rhythmi  perturbatrix  dirissi¬ 
ma  febris  est.  Putat  igitur  affusionem  frigi¬ 
dam,  impetu  suo  solo,  vitee  functiones  in  ordinem 
redigere,  utque  recto  properent  tramite,  efficere. 
Impulsum  enim,  sive  impressionem  voces,  cor¬ 
pori  impertiri,  haud  minus  validum  quam  ipse 
febris  impetum  putat;  qui  hujus  actione  nova 
et  veh emente,  paulatim  obscuratur,  obsolescit, 
extinguitur.  Qualiscunque  enim  corporis  func¬ 
tionum  error  febrem  fecerit ;  eum  frigidam  af¬ 
fusam  corrigere  in  viamque  reducere;  atque  vi 
medicatrici  naturce ,  qualiscunque  ea  sit,  oppor¬ 
tunitatem  prsebere  imperium  hominis  resumen¬ 
di;  atque  actiones  vitse  salutares  tutandi,  ac 
levandi ;  uno  verbo,  febrem  opprimendi.  Ca¬ 
veat  aliquis  tamen  ne  hanc  hypothesin  cum 
Galenica  confundat.  Non  pura  Galenica  est, 
sed  similis  hypothesis  de  elementorum  dispro¬ 
portione  pravaque  mistura  cum  excessu  calo - 

ris  accommodatio  est  ad  placita  hodiernorum 
medicorum :  utcunque  sit,  nullo  satis  firmo  fun¬ 
damento  nititur ;  neque  minus,  omnium  hacte¬ 
nus  redditarum  rationum,  veri  simillima  est, 
uti  supra  diximus. 

Postremd,  memoria  tenendum  est,  talibus  ni- 
hilomius  conjecturis  artem  medicam  saepe  mire 
provectam  esse,  sive  solidos  sive  inanes  tandem 
inventae.  Acuunt  enim  medicorum  ingenia; 
animumque  inclinant  ad  utramque  controversiae 
partem  audiendam :  qua  re  ad  veritatis  progres¬ 
sum,  mentisque  candorem  excolendum  nihil 
magis  valet.  Neque  tamen  ex  memoria  deci¬ 
dere  debet  illustrissimi  Baconis  consilium ;  “  con¬ 
jecturas  inter  multa  cognita ,  plerumque  felices 
fore ;  inter  ambigua  aut  falsa  cum  veris  mixta, 
saepissime  vanas :  sed  cum  omnia  aut  incognita 
aut  falsa  sunt,  tum  conjecturas  quasi  semper 
spem  falsuras.” 

